Константинова Инесса Александровна

Константинова Инесса (Ина) Александровна (1924 — 4 март 1944) — совет партизаны-разведчицаһы, Бөйөк Ватан һуғышы геройы.

 Биографияһы 
Инесса Александровна Константинова 1924 йылда  Киверичи ауылында (хәҙерге Тверь өлкәһе) тыуған. Бала сағын Кашин  ҡалаһында, ата-әсәһе һәм һеңлеһе менән йәшәп үткәрәHolliday, Laurel. Why Do They Hate Me?: Young Lives Caught in War and Conflict. New York: Simon and Schuster, 1999. ISBN 0-671-03454-5, ISBN 978-0-671-03454-2. P. 88.. Кашин ҡалаһының № 1 урта мәктәбендә уҡый,   1939 йылдан ВЛКСМ ағзаһы була. 1942 йылда  Калинин өлкәһендә һуғыш барғанда мәктәпте тамамлай"Константинова Инесса Александровна (1924-44)  Энциклопедический Справочник «Тверская Область», 2009.

Һуғыш башынан алып шәфҡәт туташы булып эшләп, Инесса полицайҙар тарафынан зыян күреүсе  яугирҙәргә  ярҙам итәWerner, Emmy E. Through the Eyes of Innocents: Children Witness World War II. Boulder, Colorado: Westview Press, 2001. ISBN 0-8133-3868-9, ISBN 978-0-8133-3868-2. P. 36.. 1942 йылдың июленән ул рәсми рәүештә партизан хәрәкәтендә тора,  2-се Калинин партизан бригадаһында разведчица булып хеҙмәт итә (1-се Калинин партизан корпусы)Glantz, David M. Women in War: The Red Army’s Experience // The Journal of Slavic Military Studies. 12.1 (March 1999), pp. 208—212.. Ул күп тапҡыр фронт һыҙығын үтә, РККА  яугирҙәре һәм партизандар өсөн ҡиммәтле мәғлүмәттәр таба. Карателдәргә ҡаршы   алышта  ҡатнаша. Үҙенең хеҙмәте өсөн II дәрәжә «Ватан һуғышы партизанына» миҙалына лайыҡ була, 1943 йылдан башлап — ВКП(б.) ағзалығына кандидат.

1944 йылдың 4 мартында Инесса Константинова, разведкала булып һәм иптәштәренең сигенеүен ҡаплап, өҫтөнлөк иткән немец көстәре менән алышта Лукьяново ауылы эргәһендә һәләк була (Псков  өлкәһе Пустошкино районы)Werner, Emmy E. Through the Eyes of Innocents: Children Witness World War II. Boulder, Colorado: Westview Press, 2001. ISBN 0-8133-3868-9, ISBN 978-0-8133-3868-2. P. 37.. Икенсе көндө ҡарағай аҫтында кәүҙәһе табылаWerner, Emmy E. Through the Eyes of Innocents: Children Witness World War II. Boulder, Colorado: Westview Press, 2001. ISBN 0-8133-3868-9, ISBN 978-0-8133-3868-2. P. 36.. Инесса Александровна Константинова үлгәндән һуң 1944 йылда  II дәрәжә Ватан һуғышы ордены менән бүләкләнә. Инесса  1949 йылда Кашинда ерләнә.

1947 йылда уның көндәлектәре баҫылып сыға, уны партизан рәттәрендә булған сағында алып барған була. Көндәлеге күп телдәргә тәржемә ителә һәм сит илдәрҙә баҫылып сыға. 1970 йылда уның исеме  менән Кашин ҡалаһында урам йөрөтә.

 Иҫкәрмәләр 

 Һылтанмалар 

 Тверской центр документации новейшей истории. Константинова Инесса Александровна (1924—1944)
 Рекомендательный список литературы из серии «Наши земляки». Константинова Инесса Александровна (1924—1944)
Категория:Бөйөк Ватан һуғышында һәләк булғандар
Категория:Бөйөк Ватан һуғышы партизандары
Категория:Википедия:Статьи с переопределением значения из Викиданных
Категория:«Ватан һуғышы партизанына» миҙалы менән наградланыусылар
Категория:2-се дәрәжә Ватан һуғышы ордены кавалерҙары
Категория:Алфавит буйынса шәхестәр
Категория:1944 йылда вафат булғандар
Категория:4 мартта вафат булғандар
Категория:1924 йылда тыуғандар
Категория:Разведчиктар
Категория:Бөйөк Ватан һуғышында ҡатнашыусы ҡатын-ҡыҙҙар